title: Половината британци предпочитат търговията с ЕС пред граничния контрол

maintext:
Британците, които искат правителството им да даде приоритет на изгодно търговско споразумение с ЕС след Брекзит, са повече от онези, които смятат, че все пак контролът над имиграцията е по-важен проблем.
Това сочи онлайн проучване на ComRes, цитирано от "Ройтерс". Според него 49% от отговорилите 2000 души смятат, че в преговорите с Брюксел търговията е по-важна, докато за 39% граничният контрол е приоритет.
Допитването потвърждава за пореден път разликата между поколенията - за 48% от възрастните имигрантите са много важен въпрос, докато при младите така мислят 25%, съобщават поръчителите на проучването Sunday Mirror и Independent on Sunday.
Финансовият министър Филип Хамънд, който подкрепяше оставането в ЕС, каза в петък, че контролът над имиграцията не бива да нанася щети на икономиката. Берлин и Париж непрекъснато изтъкват, че Лондон не може да очаква свободен достъп до единния пазар и в същото време да ограничава свободното движение на хора през границите си.
В понеделник "Файненшъл таймс" съобщи, че правителството на Тереза Мей обсъжда план да плати милиарди паунда в бюджета на ЕС, след като вече е напуснала съюза, в името на това Лондонското сити и няколко други сектора да имат свободен достъп до единния пазар.
Финансовите компании биха спечелили най-много от признание за "еквивалентност" на регулаторните режими във Великобритания и ЕС. Друг сектор, за който най-вероятно Мей ще лобира, е автомобилостроенето. Според "Файненшъл таймс" тя е уверила японската компания "Нисан", че след Брекзит условията за търговия в ЕС с произвежданите от нейните британски предприятия коли няма да се променят.


title: В района на Бургас са задържани 16 нелегални мигранти

maintext:
архивна снимка
Фотограф: Георги Кожухаров
Задържани са 16 души, нелегално преминали границата на България, съобщи Агенция "Фокус" като се позова на директора на областната дирекция на МВР в Бургас старши комисар Калоян Калоянов.Мигрантите са задържани при съвместно проведена акция с "Гранична полиция".Задържани са и шофьорите на два автомобила, в които са били превозвани. Те са български граждани, но не са от Бургас или региона, като срещу тях са образувани досъдебни производства.В момента се установява гражданството на мигрантите.

fasttext_language: bg


description: Храненето на едно дете на ден е между 50 и 95 стотинки.

title: Родителите ще контролират безплатните закуски в училище

maintext:
Безплатни закуски в училище получават децата от първи до четвърти клас.
Фотограф: Анелия Николова
Просветният министър Меглена Кунева предлага родителите да контролират доставяните безплатни закуски на учениците от първи до четвърти клас. Идеята бе лансирана на среща с представители на Асоциация "Родители", фондация "Движение на българските майки" и Национален алианс "Усмихни се с мен", съобщиха от пресцентъра на образователното министерство.Безплатните закуски се дават по Националната програма за развитие на училищното образование и предучилищното възпитание и подготовка, по която се отпускат около 20 млн. лева годишно. Храната за едно дете е на стойност между 50 и 95 стотинки на ден. Родителите често се оплакват, че храната е оскъдна или неподходяща."Необходимо е контролът да става през обществените съвети, които всяко училище вече трябва да има с новия закон за предучилищното и училищното образование. Родителите трябва да подават сигнали за лоши храни, липса на етикети и съдържание", заяви Кунева. Тя предложи да бъдат организирани общи срещи с Министерството на земеделието и храните и Българската агенция за безопасност на храните, за да бъде осъществяван постоянен контрол над доставчиците на безплатните закуски."Обществените съвети могат да влияят за сключването на договорите между училището и фирмата доставчик. Ако дадена компания набере достатъчно точки от родителите, ще сключи договор с училището. Ако обаче не е одобрена и има нула точки, няма да може", обясни още Кунева. Отделно може да се направи забранителен списък на фирмите, които са излъгали родителите и съответно децата.


title: Шансовете Клинтън да стане президент надхвърлиха 95%

maintext: Кандидатът на демократите Хилъри Клинтън запазва категоричната си преднина в състезанието да спечели достатъчно делегати на т.нар. Електорална колегия, която избира новия президент на САЩ.Според последното проучване за States of the Nation, проект на Reuters/Ipsos, ако изборите бяха днес, тя би имала над 95% шанс да победи. За това са необходими поне 270 гласа в изборната комисия и авторите на допитването изчисляват, че Клинтън би събрала 326 гласа. Кандидатът на републиканците Доналд Тръмп би останал далеч назад с 212 гласа.След последния президентски дебат тази седмица Тръмп подобри леко популярността си според няколко социологически проучвания, най-вече защото оказва ефект внушението му, че изборите ще бъдат опорочени. Но цялостната картина остава доста безнадеждна за него 16 дни преди вота на 8 ноември, коментира "Ройтерс".Тръмп увеличи преднината си в Южна Каролина до 7 пункта, което кара наблюдателите към този момент да припишат щата към бъдещите му победи. Но в Аризона - друг от ключовите щати, разликата с Клинтън е твърде малка, за да се прогнозира кой ще победи там.Проблем създава в Юта бившият служител на ЦРУ и независим кандидат Ивън Макмълин, който не само привлича избиратели на Тръмп, но и в някои допитвания в традиционно републиканския щат води по популярност. За разлика от правилата при повечето други щати всичките шестима членове на Електоралната колегия от Юта отиват при победителя, а не се разделят пропорционално.Флорида и Пенсилвания – другите два много важни щата, изглеждат извън обсега на Тръмп и вероятно ще донесат на Клинтън общо 49 гласа. Охайо е твърде оспорван, за да се обяви за кого би гласувал.Избирателната активност остава една от надеждите на Тръмп, защото ако е ниска, от това печели той. Същото важи, ако има отчетлива диспропорция в активността на избирателите на двете партии – ако до урните отидат много повече републиканци и по-малко демократи от обичайното.В допитване на Reuters/Ipsos от 14-20 октомври Клинтън води с 44 срещу 40 процента на Тръмп. В седмицата преди това преднината ѝ беше 44 срещу 37 процента.Осреднените резултати на RealClearPolitics от няколко национални проучвания показват 6.2 пункта преднина на Клинтън – 48.1 срещу 41.9 процента.Според "Вашингтон пост" убедена в победата си, Клинтън е започнала да отделя повече внимание на състезанията за нови членове на двете камари на Конгреса и е насочила към техните кампании поне 100 милиона долара.


title: Бердих ще защитава титлата си от Шенжен срещу Гаске

maintext:
Бердих ще играе първия си финал за сезона
Томаш Бердих ще защитава титлата си от турнира в Шенжен, след като се класира на финала на надпреварата.Поставеният под №1 в основната схема чех се наложи с 6:2, 7:5 над бразилеца Томаш Белучи.На финала деветият в световната схема ще се изправи срещу французина Ришар Гаске, който стигна до сбъсъка за трофея след отказване на Янко Типсаревич от Сърбия при резултат 6:2, 4:1.Миналата година Бердих се справи на финала с Гийермо Гарсия Лопес, а сега ще играе за първи път за титла през сезона.След като първия сет беше спечелен лесно от чеха, вторият стартира с разменени пробиви и преднина на бразилеца от 5:3. Бердих демонстрира характер и спечели четири поредни гейма, за да предотврати влизането в трети сет.Типсаревич пък се отказа заради разтежение от вътрешната страна на слабините. Самият Гаске изрази съжаление, но обясни контузиите като нормална част от спорта, особено в края на сезона.


description: Вратарят на "Валенсия" Диего Алвеш спаси две дузпи, но това се оказа крайно недостатъчно, за да избегне загубата

title: "Атлетико" (Мадрид) временно излезе начело в Испания

maintext:
Антоан Гризман пропусна дузпа и вкара гол
Вратарят на "Валенсия" Диего Алвеш спаси две дузпи, но това се оказа крайно недостатъчно, за да може тимът му да избегне загубата с 0:2 като домакин на "Атлетико" (Мадрид).
Успехът изкачи столичния тим на върха в Ла Лига поне временно, тъй като "Реал" (Мадрид) и "Барселона" имат мачове по-късно днес.
Антоан Гризман в 63-ата и Кевин Гамейро в третата минута на добавеното време на мача се разписаха за победата на "дюшекчиите".
В 44-ата минута френският нападател можеше да открие резултата, но Диего Алвеш спаси от дузпа, отсъдена за нарушение на Нану срещу Кореа.
В 69-ата минута Марио Суарес фаулира Гризман в наказателното поле и "Атлетико" получи правото да изпълни нова дузпа. Този път Алвеш се справи с удара по земя на капитана Коке.
Гостите от Мадрид бяха по-добрият отбор през всичките 90 минути и логично стигнаха до четвъртата си победата в шампионата.
С нея "Атлетико" събра 15 точки и еднолично поведе в класирането пред втория "Реал" и третия "Севиля" с 14 точки и четвъртия "Барселона" с 13.
За "Валенсия" загубата е пета от началото на първенството и тимът остава на незавидното 16-о място с шест точки.


title: Съдебният съвет ще махне камери отвътре, сложени тайно

maintext:
Според Ясен Тодоров има "абсолютна необходимост" от съществуването на система за видеонаблюдение
Фотограф: Юлия Лазарова
Висшият съдебен съвет (ВСС) реши да демонтира камери, които се оказаха сложени тайно в коридорите и общите помещения. Появата им се оказа изненада за повечето членове на съвета и предизвика напрежение между тях. Стигна се до обвинения за незаконно видеонаблюдение.Причината за монтирането им се оказа, че в съвета се краде. На заседанието на пленума днес темата беше повдигната, като част от обсъжданията бяха на закрити врати по предложение на Ясен Тодоров. Мотивът му беше, че се засяга авторитетът на съвета. След пускането на мониторите се разбра, че вероятно една от жертвите на кражбите е именно Тодоров и че идеята за видеонаблюдение е негова. По думите му имало "абсолютна необходимост от съществуването на подобна система".Не е известно кой е взел решението за монтирането на устройствата."И в момента не е ясно по какъв ред е осъществено това, на каква нормативна база почива и кой е компетентен да вземе решението. За мен това е пленумът. Ако някой счита, че трябва да внесе предложение за правила, да го направи, но дотогава камерите не би следвало да работят", заяви Найденова, цитирана от "Правен свят". Според нея няма необходимост от поставянето им."Не мога да разбера притеснението на някои колеги, че има видеонаблюдение в общите части на сградата. Мисля, че никой от нас не върши нещо нередно и притеснително", каза Тодоров и се опита да успокои колегите си, като разясни, че не ставало дума за наблюдение в реално време, а само запис, който се съхранява в архива за 30 дни. "Чисто популистки се нагнетява напрежение от битови случаи, които са неприятни за съвета. Не мога да разбера какво е притеснението. Цялото заседание е онлайн, дейността е публична. Кой се притеснява от посетителите в кабинета си и кой какво прави в коридорите", заяви Тодоров.Според Галина Карагьозова е трябвало да има решение на пленума на съвета, т.е. на всички членове, и че от това идва притеснението. Не може ВСС да научава постфактум за извършено действие от някого, който няма правомощие, обясни Карагьозова.След въпрос от Магдалена Лазарова към главния секретар на съвета Димитър Тончев се разбра, че той е изготвил доклад до Бюджетната дирекция на съвета, която одобрила разходите, и камерите били купени и монтирани. Предстояло свързването им със системата на Главна дирекция "Охрана", което още не е станало, няма наблюдение в реално време, никой не е ползвал записите и няма да ги ползва. По предложение на Лазарова все пак с един глас повече мнозинството гласува камерите да бъдат демонтирани.


description: Кандидатирам се за президент, привлечен от независимостта на държавния глава, каза днес Пламен Орешарски. Той допълни, че ако бъде избран ще даде тон за нов диалог между институциите.

title: Привлича ме възможността като президент на обединявам нацията, обяви Орешарски

maintext:
Фотограф: Анелия Николова
Кандидатирам се за президент, привлечен от независимостта на държавния глава, каза днес по Би Ти Ви Пламен Орешарски. Той допълни, че ако бъде избран ще даде тон за нов диалог между институциите.Орешарски допълни, че възможността като президент да обедини нацията също го привлича. "В страната винаги е имало вътрешно разделение и политическите сили са го използвали. Няма институция, която да събира различията. Президентството има такава функция, но досега не я е изпълнявало истински, защото президентите са били партийни кандидатури", каза бившият премиер, издигнат като кандидат-президент от инициативен комитет.Той посочи, че колкото пъти е бил спрян от случайни хора на улицата, то е било, за да получи похвала за едно, или друго решение на правителството, което е оглавявавал. Като заслуги на своя кабинет, Орешарски посочи объръщането на тенденцията в икономиката от спад към растеж, възхода на стопанската и бинес средата и въвеждането на граничния контрол."Оградата по гранцата я направихме в съкратени срокове и в пъти по-евтино. Сега събират приходи от контрабандата, заради промяната на организацията по наше време. Кажете едно нещо, което направихме не както трябва, изключвам политическите решения. В миналото ще се изгубим и то не е еднозначно", обобщи бившият премиер. Орешарски все пак се застрахова, че може би хората, които не го харесват, просто не го спират по улиците.Той посочи, че има много теми, по които президента може да се произнесе, но те не се коментират. Орешарски изброи заплахите във външен план, нарастващия авторитаризъм вътре в страната, подкопаването на институционалния режим и т.н. "Аз не мога да седя и да гледам. Очертава се сблъсък на цивилизациите и ние сме в гранична зона между няколко и трябва балансирана външна политика. Плевнелиев беше едностранчив", посочи още кандидат-президентът.По повод нападките на Борисов, че е оставил една разбита държава пред фалит, Орешарски покани сегашния премиер на дебат, по време на който да си говорят със статистиките от сайта на Министерството на финансите."Борисов говори с нападки, които не разбирам. Говори за обстоятелства, които не са верни. Изненадва ме увереността, с която Борисов говори на финасови теми. Аз, например, избягвам да говоря на футболни теми с него", посочи още бившият премиер.


title: Фашизъм, Ur-fascism и олицетворението на нацията

maintext:
Дефиницията на Умберто Еко включва (освен изброените дотук елементи): отхвърляне на модернизма; вярата, че различието и разногласието са предателство; анти-интелектуализъм; мачизъм; новоговор; страх от различието; милитаризъм; омраза към слабия и уязвимия; култ към героя; избирателен популизъм.
Фотограф: Георги Кожухаров
Фашизмът е, разбира се, отживелица, която се развява из медиите, за да се очернят истинските патриоти и националисти. Той съществува в историята и книгите, но няма нищо общо с настоящето, камо ли пък с конкретната президентска кампания в България. Или поне това ще ви кажат точно тези "истински патриоти и националисти", които в нея са вече твърде многобройни.Фашизмът, както твърди Робърт Пакстън, е "форма на политическо поведение, характеризиращо се с обсесия от упадъка на общността, унижението й, превръщането й в жертва, както и със създаването на компенсиращи култове за единство, енергия и чистота, в които масова партия от войнствени националисти изоставя демократичните свободи и се впуска в пречистващо насилие, без етически или правни ограничения, с цел етническо прочистване или външна експанзия."Почти всички автори са съгласни, че фашизмът е антилиберализъм по дефиниция и антикомунизъм по политически избор и вкус. Фашизмът и комунизмът са преки конкуренти за постигането на сходни цели – като построяването на тоталитарна държава, доминация над всеки аспект на обществения живот и световна експанзия (виж трудовете на Хана Аренд, Ернст Нолте, Желю Желев и др.).Роджър Грифин дефинира фашизма чрез три компонента: мита за прераждането на нацията; ултра-националистическия популизъм; и мита за декадентския упадък на либералната демокрация.Умберто Еко дава една доста всеобхватна дефиниция на явлението Ur-fascism – обобщаващ всички съществували форми на фашизъм. Дефиницията включва (освен изброените дотук елементи): отхвърляне на модернизма; вярата, че различието и разногласието са предателство; анти-интелектуализъм; мачизъм; новоговор; страх от различието; милитаризъм; омраза към слабия и уязвимия; култ към героя; избирателен популизъм.Расизмът и стремежът към етническа чистота е всепризната характеристика на фашизма. Тя се допълва от вярата в нежизненоспособността на всякакви мултинационални или наднационални структури. Хитлер в "Моята борба" например отделя голямо внимание на критиката на Хабсбургската империя. Предвидимо, според него, такива структури или са обречени, или могат да функционират само при ясно господство на "по-висшата нация", тоест немската.Фашизмът не е противник на насилието за политически цели, особено ако то е насочено към запазването на чистотата на нацията или за завоевание.И не на последно място, икономическият идеал на фашистите е автархията – състояние на самодостатъчност и независимост от останалия свят. За тази цел са допустими и всъщност задължителни държавната намеса в икономиката и протекционизмът.В настоящата президентска кампания у нас никой не се е заявил като фашист, може би поради скромност и боязливост. Еементите на Ur-fascism-ът, обаче, могат лесно да бъдат разпознати в посланията на много кандидати. Без излишен коментар, по-долу ще приведа директни, емблематични цитати от медиите в тази кампания. Имената на кандидатите ще бъдат спестени и те не са толкова важни в случая (а и без друго са лесно разпознаваеми и откриваеми в епохата на Google). Това, което е истински тревожно, е, че този дискурс се превръща в доминиращ и той дефинира темите, по които дори основните играчи се състезават.Упадък на нацията – необходимост от прераждане:Непредубеденият историк с почуда ще установи, че и населението, и повечето от партиите живеят със съзнанието, че днешна България е в стремглав упадък и се развива по-зле, отколкото в периодите на социализма, а да не говорим за средновековното величие на страната. И това на фона на статистика и други факти, които изобщо не са в синхрон с подобни твърдения. Но "сухите" цифри лесно се заобикалят в горещината на предизборната реторика. Например, въпреки рекордния за цялата ни 1300-годишна история туристически сезон, мнозина кандидати оплакаха горко загубата на до 400 000 руски потенциални туристи, които отишли другаде! Но това са дребни болежки на фона на други случили се и предстоящи катастрофи:"България и светът се намират пред опасни геополитически предизвикателства, имаме и тежки вътрешни проблеми. Национална сигурност днес не са само сигурността на границите, миграцията и бежанците, национална сигурност е и битовата престъпност, и най-вече смазващата бедност, които задушават хората в цялата страна. Наскоро една жена в монтанско село ми разказа, че след като няколко пъти й обирали къщата, наскоро й откраднали и синджира, с който си връзва телето."Опосканата страна губи не само добитък и стопански инвентар, но и най-ценното си:"По този път в момента заминават нашите сънародници – емигранти и студенти и малцина се завръщат. По този път у нас вече не пристигат нови инвестиции, а за една година те са спаднали драстично. Страната ни получава само еврофондове, които се усвояват от клиентелата на властта. Когато те секнат, България ще се окаже аварирала на пътя."Но още по-тежка катастрофа от бедността и обезкървяването на нацията ни очаква. И това е унижението:"Не искаме начело на държавата да стоят хора, които ни унижават Не искаме да ни управляват хора, които подменят историческата ни памет и културна идентичност. Не искаме да ни управляват хора, които обезличават българската нация. Това се случи, когато се взе решение да се заселват бежанци в общините ни. Не искаме хора, които убиват българското земеделие, подкрепяйки санкциите срещу Русия".Упадък и декадентство на либералната демокрация:Много от кандидатите безпогрешно разпознават основната "причина" за този повсеместен упадък – плурализмът, партиите и парламентарната демокрация:"за 25 години и леви, и десни със своята политика са обезлюдили цели региони в страната."Фасадността на цялата тази управленска структура е добре позната за кандидатите,но те знаят кой наистина управлява:"Зад преследването на макрорамката и интересите на олигархията, забравиха обикновените хора и интересът на България."А либералната демокрация удря хората не само по джоба, но отново по най-скъпото – достойнството:"Може да сме бедни, но когато ни отнемат и достойнството, това вече е прекалено!Искаме като българи да се чувстваме горди, че живеем в държава със славни традиции."Да не забравим и другата причина за всеобщия упадък – продажността на партиите към чужди, небългарски интереси. За да се противопоставят на това зло, всички кандидати в изборите са българофили, а някои в допълнение са и русофили. По-просто казано:"Като президент ще работя така, че нашата външна политика да се разработва в България и да отстоява нашият национален интерес."Но някои достигат и философско-историческа висота:"Българската нация трябва да се обедини, да имаме общи цели и кауза. Не можем да позволим на политиката на Турция да разединява българите мюсюлмани от българите-християни. Не можем да позволяваме на нашите съграждани от цигански произход да смятат, че могат да правят всичко безнаказано и никой да не им търси сметка. Не може да продължава тази социална политика, която унищожава нормалните хора и стимулира безконтролната раждаемост в гетата."Страх от различието, другия:Българските кандидат президенти са много смели и мъжествени, но почти всички споделят един дълъг списък от сериозни потенциални опасности за страната: "нашествениците", "предателите", Сорос и соросоидите, НПО-тата, САЩ, Русия, диктаторът Ердоган и други по-малки опасности. Сексуалните малцинства, трябва да подчертаем, в тази кампания до голяма степен са пожалени, може би поради интензитета на другите страхове.Допустимост на нарушаването на правата на индивида:По отношение на този критерий за Ur-fascism един кандидат достигна до определена риторическа висота с лаконичното твърдение, че:"Преди всичко е националният интерес на държавата пред защитата на отделни права."Останалите кандидати останаха поразени от смелостта и директността на тази формулировка и в речите си само привеждат илюстрации на изведения принцип. Затова и спестявам цитирането им.Защита на чистотата на нацията:Разбира се, никой не обвинява кандидатите в расизъм. Дума да не става. Има голяма разлика между това да искаш да унищожиш някого, от това само да искаш да го изгониш или да не го допуснеш. Но все пак и в двата случая опираме до разбирания за хигиена:"Тези хора водят със себе си и своите роднини – по 2-3 жени, по десетина деца. Това означава демографската криза да се задълбочи. Това означава да направим грешката, която направиха и германците, и французите, и белгийците, които десетилетия допускаха подобни нелегални имигранти-мюсюлмани, които сега са милиони и с бомби и оръжия се опитват да променят светския характер на тези държави, които навремето миролюбиво ги приеха. Ние няма да допуснем това".А и как човек да не се съмнява в расовите намерения на мигрантите:"В страната ни влизат млaди мигранти, без семействa. По време на обиколката ми в София има места, на които хората се притеснявaт да замръкнат, заради присъствието на мигрантите."За да се избегне контаминация на генетичния материал в тъмните часове на денонощието:"Нужна е промяна в политикaта по отношение на бежанците. Трябва тяхното присъствие тук да се ограничи до минимум. Нужно е центровете да бъдат изведени извън градовете."А за да се избегнат метафори, свързани с расова чистота, винаги могат да се използват гарово-логистични такива (макар че по-запознатите с темата може да се сетят и за Айхман):"Зaплaшени сме дa стaнем буфернa зона нa Европa".Нежизнеспособност на наднационални-мултинационални структури:Страховете за опазването на единството, числеността и чистотата на нацията се допълват от сериозни опасения за липсата на жизнеспособност на наднационалните структури, в които България участва. Америка се стреми да ни отслаби и да ни вземе реакторите – Европа я обслужва. Ако сравним ЕС и НАТО с жизнеността на национал-авторитарни режими, изобилстващи около нас, общата картина не е окуражаваща:"Това е поредната стъпка, която показва абсолютната неадекватност на европейските лидери. Кризата не е бежанска, това не е криза на нелегалната имиграция. Това е европейска криза и тя не съществува от вчера и от днес, тя е от няколко години. Видя се, че лидери в Европа няма."Вавилонска, мултинационална, мултикултурна Европа е коренът на злото в световен мащаб, но пък тя бездруго е обречена:"Европа има вина за създаването на проблемите в Близкия Изток, които доведоха до терора на нейна територия. Липсват европейски лидери, Брюксел е една машина на добре платени чиновници. Европейски ценности няма, има християнски и човешки ценности. Всички тези клишета ми напомнят за Съветския съюз. Ако ги вземем предвид, ясно можем да предвидим съдбата на Европа."Оправданост на насилието за защита чистотата на нацията:Кандидат-президентите като цяло са хуманисти и са против насилието, освен ако не е срещу нелегални имигранти. А и в други конкретни случаи се появяват интересни нюанси в позицията им, особено ако става дума за насилие срещу "вредни" за нацията елементи:"Аз също съм против саморазправата, макар че съм сигурен, че много хора в България са доволни, че един човек, който 20 години хули и плюе България Не, не съм доволен, когато някой е пребит Бих бил доволен, ако се приеме закон за забрана на дейността на подобни антибългарски организации като БХК"***Не всички елементи от списъка на Умберто Еко (или от другите автори) могат да бъдат открити в речта на кандидат-президентите. И, разбира се, между тях има и изключения. Аз, може би пристрастно, се сещам поне за две-три. Сигурно има и други и дано да са повече. Но този начин на говорене, който е описан по-горе, вече е толкова разпространен в медиите, че той ще остане, който и от кандидатите да спечели.Изводите може всеки да си направи. А ето и един въпрос за самостоятелна подготовка:Ако някой споделя възгледите от приведените цитати, как бихте го определили:А) Социалист (член на ПЕС);Б) Десен консерватор (член на ЕНП);В) Ur-fascistГ) Обикновен фашистД) Патриот-националистЕ) НенормаленЖ) Всички изброени


description: Предвижда се ММС да разполага с 2.2 милиона лева повече сравнение с настоящата година и да изразходва общо 73.428 милиона лева за цялата си дейност.

title: За пръв път от години парите за масов спорт се увеличават

maintext:
[Министерство на младежта и спорта]
Министерството на младежта и спорта (ММС) за пръв път от години увеличава средствата за масов спорт в бюджета за 2017 г.Проектът за държавен бюджет, който беше представен вчера от финансовото министерство, предвижда ММС да разполага с 2.2 милиона лева повече сравнение с настоящата година и да изразходва общо 73.428 милиона лева за цялата си дейност.За политиките в областта на спорта за учещи и спорта в свободното време сумата става 15.423 милиона лева, или увеличение с почти 2 милиона лева. В тази програма влизат издръжката на шестте държавни спортни училища, както и финансирането на спорта за свободното време.Средствата за елитен спорт бележат спад с 1 милион лева до 49.641 милиона лева, но следващата година няма олимпийски игри и съответно разходи по участието на българските спортисти в тях.Значително е увеличението и на средствата за младежките политики, които също ще получат 2 милиона лева повече в сравнение с 2016 г. Занижени са средствата за привеждането на спортните обекти и съоръжения във вид, отговарящ на съвременните международни стандарти. За това са предвидени 3.158 милиона лева.В приходната част министерството подхожда традиционно спрямо очакванията си за постъпленията от Българския спортен тотализатор, като залага да получи 26.7 милиона лева.Останалата част от средствата - 46.7 милиона лева ще дойдат от държавния бюджет и други бюджетни организации.


description: "Канада остава в готовност да подпише това важно споразумение, когато Европа е готова", коментира говорител на търговския министър Кристия Фрийланд.

title: Белгия ще подпише търговското споразумение с Канада


description: Ако имате информация за интересно предстоящо събитие и искате да я споделите с други родители, пишете ни на dnevnik@dnevnik.bg.

title: С децата в почивните дни (29 и 30 октомври)

maintext:
Фотограф: Brendan Mcdermid
[Фондация]
[Фестивал]
[община Русе]
[ИКЕА]
"С децата в почивните дни" е рубрика на "Детски Дневник" за хората, които предпочитат в края на седмицата да изгонят от мислите си служебните проблеми и да се насладят на удоволствието да се забавляват с децата си.Ако имате информация за интересно предстоящо събитие и искате да я споделите с други родители, пишете ни на dnevnik@dnevnik.bg - Галериякани малки и големи на ул. "Г.С.Раковски" 120 (вход откъм ул. "Хан Крум") между 13 и 18 ч. да декорират и нарисуват празнични тикви и други плодове, които хем стават за ядене, хем за украса. За децата ще има бонбони, а за големите - вино. Таксата е 18 лв.- "Вълшебната къща на Ема" организира работилница и парти "Хелоуин" от 17 ч. Ще се украсява декоративна тиква с темперни бои и маркери, а след това ще се правят страшни и смешни рисунки на лица, ще има и игри. Децата да не забравят да облекат костюмите си, а всяко от тях ще получи торбичка с лакомства за Хелоуин. Работилницата е подходяща за деца на възраст от 4 до 14 г. Всички материали са осигурени, като цената е 15 лева. Необходимо е предварително записване на тел. 0887764649, чрез съобщение във "Фейсбук" или на nevenadacheva@gmail.com В Софийска градска художествена галерия от 10.30 часа Фондация "Изиарт" кани децата на безплатно ателие по рисуване. Те ще могат да рисуват сред картините на настоящата изложба в галерията "Следобедът на една идеология". На децата се предоставят материалите, а на място могат да разчитат на съветите на компетентни млади преподаватели – студенти от Национална художествена академия. Woodventures очаква от 16 и от 17.30 часа деца и възрастни на призрачно ателие по случай Хелоуин. Гостите ще изработват фигурки на вещици, прилепи, призрачни маски и украси, свързани с предстоящия празник. Цената е 15 лв. Необходимо е предварително записване на телефон 088 588 2725, със съобщение във Фейсбук или на woodventures.bg@gmail.com - Детският научен центъре на гости на магазин ИКЕА с детски работилници от 11 до 15 часа. Програмата включва демонстрации и експерименти, които ще представят основни физични и химични закони и явления. Малчуганите на възраст между 6 и 12 години ще открият например как функционира електричеството, защо цветята не могат да съществуват без пчелите и как могат да обърнат пълна чаша с вода с дъното нагоре, без тя да се излее. По-малките, на възраст от 3 до 5 години, ще научат повече за сетивата, с които опознават Събитията са с вход свободен и ще се проведат в зоната до касите.- С четирина кюрдски и български танци между 12 и 16.30 часа продължава фестивалът "Между хората и културите" . Събитието ще се проведе в Гьоте-институт. Три от работилниците – "Истории вероятни и невероятни", "Да се запознаем" и "Ателие кукли" са за деца, а работлницата "Дестинация" е отворена за всички. Входът за работилниците и концерта е свободен. Местата за работилниците са ограничени, затова е желателно да се запишете предварително на pavilion19@redhouse-sofia.org националния политехнически музей по повод Деня на будителите е посветена на 200-годишнината от рождението на изобретателя Вернер фон Сименс. Знаете ли, че вкаменелост на изкопаема птица от периода Юра носи неговото име? Какво ли са използвали хората в миналото вместо интернет? Защо казваме "Ало" когато ни звънне телефонът? Искате ли да изпратите съобщение с морзов апарат?Всичко това: за деца на възраст от 6 до 13 години от 11 ч. на ул. "Опълченска" 66. Вход: 10 лв. на семейство (включва 2-ма родители с до 2 деца).- Туристическо дружество "Приста" организира спортно предизвикателство за деца - скоростно придвижване по вертикално въже с алпийски съоръжения. От 14 часа в двора на училището в Басарбово деца от 5 до 15 години могат да се включат в надпреварата. Записването за участие става на място и е безплатно. Най-бързите 3 момчета и 3 момичета ще получат награди – спортно-туристически принадлежности. За безопасността на състезателите ще се грижат инструктори и съдии от алпийския и спелео клубове към ТД "Приста".Конкурс за костюм, настолни и конзолни игри са само част от предвидените забавления в столичния Мега Мол, който организира. Прословути злодеи от игри и комикси ще се съберат под един покрив ден преди Хелоуин, а всеки посетител на страховитото събитие ще може да вземе участие в "лов на съкровища", за да си спечели лакомства и тематични награди.Най-големите ентусиасти ще могат да се включат в конкурса за тематичен костюм и да си тръгнат с голямата награда за вечерта – ваучер на стойност 200 лева за пазаруване в мола. Сред останалите награди е голяма рамкирана картина на българската художничка Йоанна Викторова - Drawly, както и картина от предстоящата игра Grimm Forest. Геймърите ще могат да поиграят свободно на тематични настолни и PlayStation 4 игри. "Mall-O-Ween" започва в 17 ч. и ще приключи в 21 ч. с награждаване на победителя от конкурса за костюм на злодей.- От 16 до 17.30 часа в "Арт кутия" ще се изработват духчета, фенери и ще се рисуват тикви за украса за Хелоуни, ще има домашен тиквеник и "вампирски" питиета за малките и големите. А и награди за най-интересен костюм. Таксата е 10 лв. на дете. Храната и питиетата се заплащат отделно. Необходимо е предварително да потвърдите участие в събитието.- Дигизирани деца са поканени нас много игри и музика от 15 часа в клуб RockIT . Кувертът е на стойност 14.94 лв. за дете.- Предание гласи, че всички духове се връщат на земята в нощта на Вси Светии. Единственият начин да се предпазиш, е като се облечеш като тях и заприличаш на чудовище. Ателиетосвиква всички смели изследователи в природонаучния музей, за да разкрият загадките: Наистина ли се връщат духовете на Вси Светии? Кои са най-страшните чудовища- върколаците, вампирите или змиите и лъвовете? Защо всички модерни чудовища произлизат от животни?В първата част на ателието на "Био игри" децата ще участват в страховита експедиция из музея и ще разкрият мистериите. Във втората част, ще научат повече за животните, както и техните чудовищни качества и ще ги имитират по време на ролеви игри. Всяко дете ще си изработи животно-чудовище. Това ателие насърчава способността за работа в група, взимането на самостоятелни решения и творческото мислене.Занятията са от 11 до 12.30 ч. за деца между 5-7 годишна възраст и от 13 до 14.30 ч. за деца между 8-10 годишна възраст. Необходимо е предварително записване на тел. 0889/ 996724 или на info@bio-game.org (между 10-18ч.).Във филмово студио "Ню Бояна" част от Киноцентъра ще се превърне в "Къща на духовете". На филмовите декори Ню Йорк и Лондон ще има музика, танци, уъркшопи и още много изненади. Забавленията за деца, тийнейджъри и родители ще са от 10 до 16 часа: приключения, весели снимки, лакомство или пакост, танци, игри, музикални изпълнения, детски работилници, конкурс за най-добър костюм и още много пъстри изненади.Ще има и шоу за малки таланти, както и конкурс за украса на тиква. Единичен билет: 10 лева, семеен билет: 30 лева (2ма възрастни + 1,2 или 3 деца).- Галериякани малки и големи на ул. "Г.С.Раковски" 120 (вход откъм ул. "Хан Крум") между 13 и 18 ч. да декорират и нарисуват празнични тикви и други плодове, които хем стават за ядене, хем за украса. За децата ще има бонбони, а за големите - вино. Таксата е 18 лв.- Детският научен центъре на гости на магазин ИКЕА с детски работилници от 11 до 15 часа. Програмата включва демонстрации и експерименти, които ще представят основни физични и химични закони и явления. Малчуганите на възраст между 6 и 12 години ще открият например как функционира електричеството, защо цветята не могат да съществуват без пчелите и как могат да обърнат пълна чаша с вода с дъното нагоре, без тя да се излее. По-малките, на възраст от 3 до 5 години, ще научат повече за сетивата, с които опознават Събитията са с вход свободен и ще се проведат в зоната до касите.- От 10:30 час в клуб "Перото" в НДК деца и родители са добре дошли на концерт с песни от книгата "Добродетели - 35 песни с ноти" . В концерта ще се включат над 40 деца, които ще разкажат с песни какво става, "ако кажеш ти лъжа", "как да виждаме светлата страна на нещата", "как да се смеем, докато вали". Всеки, който има желание да пее може лесно да се включи.- "Вълшебната къща на Ема" организира работилница и парти "Хелоуин" от 17 ч. Ще се украсява декоративна тиква с темперни бои и маркери, а след това ще се правят страшни и смешни рисунки на лица, ще има и игри. Децата да не забравят да облекат костюмите си, а всяко от тях ще получи торбичка с лакомства за Хелоуин. Работилницата е подходяща за деца на възраст от 4 до 14 г. Всички материали са осигурени, като цената е 15 лева. Необходимо е предварително записване на тел. 0887764649, чрез съобщение във "Фейсбук" или на nevenadacheva@gmail.com - По случай деня на Вси Светии клуб "Пакостници" кани децата на празник. Входът за дете с придружител е 15 лева. За малките са предвидени тематични игри, творческа работилница за украсяване на тикви, банички с тиква и сок. Занятието е подходящо за деца над 4-годишна възраст и е необходимо предварително записване на тел. 0878934005 или на място в клуба.- от 19 часа на сцената на Държавната опера ще се състои премиерата на детската оперета. Входът е свободен. Автор на либретотото е Илия Деведжиев, автор на музиката е диригентът и композитор Иван Кръстев, режисьор е Росица Миновска – Деведжиева, сценографията и костюмите са по идея на Елица Георгиева. Близо 50 деца и младежи участват в спектакъла, в който участват и балерини от НУИ "Професор Веселин Стоянов" с хореограф Деница Анчева. Младите актьори са на възраст от 7 до 19 години.


description: Днес се отбелязва Световният ден за борба със затлъстяването, затова организацията припомня тревожната статистика, която показа къде се нарежда България. Световният ден тази година е под мотото "Да ограничим затлъстяването сред децата".

title: Има леко намаление на затлъстяванията сред деца, но България все още е в топ 5 в Европа

maintext:
Архив от Европейския ден за здравословно хранене и готвене с деца
Фотограф: Анелия Николова
и съпътстващите го заболявания
Световният ден тази година е под мотото "Да ограничим затлъстяването сред децата".
В храненето на децата у нас се отчитат увеличена консумация на захарни изделия и напитки, висока консумация на мазнини и на готварска сол, ранна консумация на алкохол - често и по много сред учениците над 14-годишна възраст. На фона на вредните храни е твърде ниско потреблението на полезните като киселото мляко, рибата, плодовете и зеленчуците.
Ниска е и физическата активност на
българските деца. Според изследване те прекарват 25.7 часа седмично пред телевизор или компютър , следвани от румънските - 22.7 часа. Холандските и белгийските деца отделят по 14.5 и 15.5 часа за същите занимания.
България продължава да е на пето място в Европа по затлъстяване сред децата. Въпреки че се забелязва лека тенденция към намаляване на броя на момичетата с наднормено тегло, това не е достатъчно да помести статистиката и позицията на старанат в топ 5. Затлъстяването сред момчетата се увеличава.Това обяви доц. Светослав Ханджиев, председател на Българската асоциация за проучване на затлъстяването, цитиран от БТА. Днес се отбелязва Световният ден за борба със затлъстяването, затова организацията припомня тревожната статистика, която показа къде се нарежда България.Националното проучване за хранене на българското население показва значително нарастване на затлъстяването сред момчетата до 5-годишна възраст - 7.1 на сто през 2014 г. в сравнение с 3.3 на сто през 2004 г."Превенцията срещу сърдечно-съдовите заболявания започва в първите 1000 дни от зачеването на детето, а жените не трябва да повишават теглото си по време на бременност с повече от 15-16 килограма", допълни доц. Ханджиев.


title: Григор Димитров: Дано продължа във възходяща линия до края на сезона

maintext:
Димитров остана с четири титли след деветия си финал
"Седмицата беше добра за мен. Доволен съм, че се борих здраво през целия турнир. Във финала се изправих срещу един от най-трудните съперници в тениса. Поздравления за Анди", каза Димитров след двубоя, който продължи почти два часа и завърши при 4:6, 6:7 (2).
Въпреки загубата той затвърди впечатленията, че се завръща към най-добрите си дни на корта. В понеделник българинът ще се изкачи до 18-ото място в световната ранглиста и ще натрупа още самочувствие преди започващия утре турнир от сериите "Мастърс" в Шанхай.
"Преди не съм имал добри резултати в Китай и съм щастлив, че този път успях да стигна до финала в Пекин. Сега вече мисля за турнира в Шанхай. Надявам се, че ще продължа във възходяща линия до края на годината", допълни 25-годишният Димитров.
Григор Димитров изрази надежда, че ще продължи да върви във възходяща посока в оставащите турнири до края на сезона. Българският тенисист загуби битката за титлата в Пекин от Анди Мъри и допусна четвърта поредна загуба във финални мачове, но оцени високо изминалата седмица.


title: Стотици поляци протестираха срещу търговската сделка на ЕС със САЩ и Канада

maintext:
Фотограф: Agencja Gazeta
Стотици поляци протестираха във Варшава срещу споразуменията за свободна търговия, които ЕС подготвя със САЩ (ТТИП) и Канада (СЕТА), съобщи БТА. Протестиращите смятат, че сделките ще навредят на полските земеделци и потребители, предадоха "Асошиейтед прес" и ТАСС.
Демонстрацията бе организирана от неправителствената организация "Акция Демокрация", заедно със синдикати и някои малки опозиционни партии.
Полските протестиращи заявяват, че споразуменията ще доведат до приток на хранителни продукти от Северна Америка, което ще унищожи местното земеделие и ще навреди и на потребителите чрез внасянето на генетично модифицирани храни.
На митинг пред полското министерство на земеделието протестиращите настояха правителството да отхвърли тези две споразумения.
Фотограф: Agencja Gazeta
Очаква се във вторник министрите на земеделието на ЕС да гласуват по СЕТА. Ако го одобрят единодушно, то може да бъде подписано на 27 октомври.
Природозащитници и синдикати из цяла Европа изразяват опасения, че тези споразумения може да влошат местните норми за хранителни продукти, труд и индустриална дейност, отбелязва АП.


description: "Има закачка, че: "Гласуваш за Калфин, получаваш Първанов", аз бих казал, че "Гласуваш за Калфин, получаваш повече от Първанов".Георги Първанов, лидер на АБВ, пред Би Ти Ви.

title: Цитат на деня: Гласуваш за Калфин, получаваш повече от Първанов

maintext:
Архив
Фотограф: Велко Ангелов
"Има закачка, че: "Гласуваш за Калфин, получаваш Първанов", аз бих казал, че "Гласуваш за Калфин, получаваш повече от Първанов".Това заяви президентът (2002-2012 г.) Георги Първанов в предаването "120 минути" по БиТиВи, където гостува заедно с кандидата на АБВ за президент Ивайло Калфин. Той изтъкна качествата на Калфин, като посочи контактите му с европейски и световни лидери.Първанов посочи, че не се е кандидатирал за трети мандат заради конституционния спор около възможността за това. "Не исках да хвърлям страната в конституционна криза и да бъде оспорвано, ако бъда избран", заяви той и посочи, че Калфин имал безспорни качествалВ коментар за провалената обща кандидатура на БСП и АБВ Първанов заяви, че е било добре кда има единна лява кандидатура, "но в крайна сметка нито отбраната, нито външната политика можем да я държим в ляво и в дясно".Попитан за проекта му за "голям шлем в енергетиката", Първанов посочи, че той не се е реализирал " заради тези, които дойдоха след това" и заяви, че "ако сега имаше тръба на границата с Турция, може би щяхме да бъдем по-силни, защото другите щяха да ни пазят". В Коментар за мандата на рпезидента Плевнелиев Първанов заяви, че това, че двамата са различни за него е комплимент, а Ивайло Калфин упрекна държавния глава, че е обезличил институцията.


title: ЕБВР купи 15% от емисия облигации на Housemarket

maintext:
Фотограф: Цветелина Белутова
IKEA в
са реализирали продажби за 127.6 млн. евро за първото
на 2016 г. (
) достига 7.9 млн. евро (срещу 5 млн. евро за същия период на 2015). Крайният резултат обаче е загуба от 3.5 млн. евро срещу 5.4 млн. евро за първата половина на 2015 г.
Европейската банка за възстановяване и развитие (ЕБВР) купи 15% от облигационна емисия за 40 млн. евро, издадена от гръцкото дружество Housemarket. То държи франчайз правата на IKEA за Гърция, България и Кипър и е дъщерно дружество на семейния Fourlis Holding. Това съобщава в днешния си брой "Капитал daily" Поръчките на потенциалните инвеститори в емисията са били с 25% над размера й, което показва възвръщане на доверието на инвеститорите в местния капиталов пазар, пише в официалното съобщение на банката.Дружеството има 5 магазинаГърция и по един в Кипър и България, коитополугодиеза съпоставимия период на 2015 г. те са 117.5 млн. евро). Печалбата за 6-месечието на 2016 преди лихви, данъци и обезценки (EBITDAСпоред Фредерик Люсент, директор "Производство и услуги" в ЕБВР, цитиран в прессъобщението, участието на банката в облигационната емисия е сигнал към инвеститорите, че доверието към гръцкия капиталов пазар се връща.ЕБВР започва да инвестира в Гърция през 2015 г. Приоритетите на банката включват укрепване на частни компании и финансовия сектор, на приватизацията, развитие на инфраструктурата и регионалната интеграция на гръцката икономика. От началото на дейността си банката е инвестирала над 600 милиона евро в 11 проекта в страната.


description: С кандидатурата на Цецка Цачева за президент ГЕРБ показа, че приема сериозно надпреварата за "Дондуков 2".Г-жа Цачева отговаря и на двете стратегически условия.

title: Послушният кандидат на Борисов

maintext:
Бойко Борисов зад Цецка Цачева
Фотограф: Юлия Лазарова
С кандидатурата на Цецка Цачева за президент ГЕРБ показа, че приема сериозно надпреварата за "Дондуков 2". Г-жа Цачева отговаря и на
двете стратегически условия
.
Първо, поради това, че влиза в състезанието в последния възможен момент, кандидатът трябва да бъде опитен, разпознаваем политик. Като председател вече втори мандат на Народното събрание и член на управляващата партия г-жа Цачева има достатъчно "летателни часове" във висшата политика и е добре позната на структурите и симпатизантите на ГЕРБ.
Второ,
тя е
за Бойко Борисов
Последното, от което министър-председателят се нуждае, е своеволна личност, която да му създава главоболия с прекомерните си лидерски амбиции. С рейтинг на одобрение от 20.3% най-харесваният министър на ГЕРБ – Томислав Дончев, вероятно има по-добри шансове в кампанията (данните, които цитирам са на колегите от "Алфа Рисърч"). За сравнение, най-неодобряваният член на кабинета е представителят на Реформаторския блок Божидар Лукарски, който има незавидния отрицателен рейтинг от -21.2%.
Официалната позиция на Борисов е, че Дончев е нужен като министър, а и не бил достатъчно опитен. Дончев има зад гърба си дълга политическа кариера; това твърдение трудно може да бъде прието за чиста монета. По-правдоподобният прочит е, че габровецът е "прекалено перспективен".
Народното събрание, чиито заседания ръководи г-жа Цачева, има рейтинг на одобрение, сходен с този на парламента, който избра за премиер Пламен Орешарски – около 8%. Около 15% са тези, които одобряват работата на кандидата за президент на ГЕРБ като шеф на събранието /данните на "Алфа Рисърч" са от септември/. Цветан Цветанов, разбира се, предпочете да спомене пред БНТ данните на други социологически агенции, според които "всичко е по две" (т.е. рейтингът на г-жа Цачева е над 30%, а на парламента - 16%; цитатът е по Цветанов)
Силната страна на г-жа Цачева е образът й на диалогичен политик
който е балансиран, премерен в изказа си.
Тезата, че кандидатката на ГЕРБ всъщност е
удобна
за БСП (както й твърдението, че има договорка между ГЕРБ и БСП за "Дондуков" 2) е несериозна. Всъщност
неправилно построената двойка не е Цачева-Манушев, а Радев-Йотова
Ако БСП гледаха с амбиция на изборите на 6 ноември, логично беше евродепутатът Илияна Йотова да бъде кандидатът за президент, а на слабо познатия и без политически опит генерал Радев да бъде предложен вицепрезидентският пост. Изглежда, че някой на "Позитано" 20 се притеснява от това да даде реален шанс на Йотова. Това, че тя все пак е приела да бъде "вице" на ген. Радев, което според мен е унизително с оглед на качествата и опита на евродепутатката, показва, че й е било обещано нещо в замяна.
Предстои ни да станем свидетели на различни комбинации от
играта "примамване на електорати"
Към момента изглежда, че българският президент ще бъде избран на втория тур. Битката за всеки глас ще бъде оспорвана. Изказването на премиера, че Цачева ще търси по-добри отношения с Русия (за разлика от
Росен Плевнелиев, когото Борисов нарече "ястреб")
очевидно цели да "прелъсти" колебаещите се, но традиционно позитивно настроени към "братската страна" леви избиратели. Опитът на Цветан Цветанов да обясни "червеното минало" на г-жа Цачева, с това, че тогава (преди 10 ноември) просто "такива бяха времената" също изглежда насочено в тази посока.
Но дясно мислещите хора в България, които категорично осъждат комунистическия режим, ролята на БКП и нейната наследница БСП, няма да приемат равнодушно опита на Цветанов да гради не просто паянтови, а невъзможни мостове, оправдавайки с лека ръка миналото на кандидата на ГЕРБ. Тези хора вероятно ще застанат зад
кандидата на корабокрушенците
– Трайчо Трайков. Социологическите прогнози (без значение от коя агенция) обаче не дават основния да твърдим, че той има шанс да доплува до втория тур на изборите.
трябва да бъде преведена като "оставка, ако кандидатът ни не получи най-много гласове на първия тур". Целта е да бъдат максимално мобилизирани всички привърженици на управляващата партия.
(в сравнение с ген. Радев), по-опасният и непредвидим опонент за г-жа Цачева на втория тур, на който към момента изглежда, че тя би отишла, е кандидатът на Патриотичния фронт и "Атака" Красимир Каракачанов. Ген. Радев изглежда не подценява шансовете на Каракачанов да го измести по пътя към балотажа. В тази посока трябва да бъдат интерпретирани думите на кандидата, подкрепен от БСП, за нужда от "преразглеждане" на отношенията на България с НАТО. Такива изказвания без съмнение ще се понравят на избирателите, които "Атака" е загубила.
президентът е този, който може да казва "не"
По аналогия с една средновековна папска доктрина, според мен може да се говори за "лунна теория" за правомощията и властта на политиците в ГЕРБ. Така както луната няма собствена светлина, а е огрявана от слънцето, така й властовите ресурси на кадрите на ГЕРБ са само тези, които председателят великодушно им предостави.
Към днешна дата г-жа Цачева изглежда идеално пригодена за ролята на сънлив изпълнител. Не трябва да забравяме обаче, че тя е позната на избирателите и анализаторите в позиция (председател на парламента), която не дава големи възможности за "размах". Не е изключено г-жа Цачева да проявява търпеливост, която само телците притежават (за да вляза в тон с астрологичните размишления и аргументи на премиера),
и лукаво да изчаква своя момент
Възможно е Борисов да е сбъркал в преценката си. Малцина смятаха, че технократът Росен Плевнелиев (впрочем също зодия телец) ще бъде активен президент със собствена позиция. Прекият избор на държавния глава придава особен тип легитимност на титуляра на тази институция.
Зависи от човека, от личността на президента, дали ще пожелае да разпери крилете, които му дават избирателите, или да стои безславно, но сигурно в оловната сянка на Министерския съвет. Отговорите на тези въпроси обаче ще търсим ако г-жа Цачева спечели надпреварата за "Дондуков" 2.
Резултатът не е предрешен.
***
По темата с кандидат президентите от Бившият правосъден министър Христо Иванов направи лаконично, но точно определение на функциите на държавния глава:По аналогия с една средновековна папска доктрина, според мен може да се говори за "лунна теория" за правомощията и властта на политиците в ГЕРБ. Така както луната няма собствена светлина, а е огрявана от слънцето, така й властовите ресурси на кадрите на ГЕРБ са само тези, които председателят великодушно им предостави.Към днешна дата г-жа Цачева изглежда идеално пригодена за ролята на сънлив изпълнител. Не трябва да забравяме обаче, че тя е позната на избирателите и анализаторите в позиция (председател на парламента), която не дава големи възможности за "размах". Не е изключено г-жа Цачева да проявява търпеливост, която само телците притежават (за да вляза в тон с астрологичните размишления и аргументи на премиера),Възможно е Борисов да е сбъркал в преценката си. Малцина смятаха, че технократът Росен Плевнелиев (впрочем също зодия телец) ще бъде активен президент със собствена позиция. Прекият избор на държавния глава придава особен тип легитимност на титуляра на тази институция.Зависи от човека, от личността на президента, дали ще пожелае да разпери крилете, които му дават избирателите, или да стои безславно, но сигурно в оловната сянка на Министерския съвет. Отговорите на тези въпроси обаче ще търсим ако г-жа Цачева спечели надпреварата за "Дондуков" 2.Резултатът не е предрешен.***По темата с кандидат президентите от рубриката "С две думи":
По-неудобният


description: Русев заяви, че сините търсят своя Алекс Фъргюсън, който да е треньор за десет години.

title: Спас Русев: Борисов и Пеевски не са в схемата, в която съм аз

maintext:
Спас Русев (вдясно) каза, че има варианти за треньор на "Левски"
[LAP.bg]
Собственикът на "Левски" Спас Русев заяви, че министър-председателят Бойко Борисов и депутата от ДС Делян Пеевски нямат общо с идването му в клуба."Не знам Бойко Борисов и Делян Пеевски в коя схема са, но категорично те не са в схемата, в която аз участвам. Делян Пеевски не съм го виждал може би от времето на НДСВ. Премиера - нямам тази чест и удоволствие, да се срещам с него и да обсъждам каквито и да било теми, камо ли "Левски", каза Русев пред "Дарик".Той си обяснява съмненията, че Борисов влия върху ръководните процеси в "Левски", с начина му на управление на държавата. "Той е такъв тип политик, и каквото и да се случва в страната, хората му го приписват. Но в конкретния случай той няма никакво отношение - мога да ви го гарантирам. Поне към мен.""Единствената причина, поради която аз съм в отбора, е големият спонсорски договор с "Виваком", каза Русев.Неговото желание е "Левски" да промени модела си и да започне да изгражда спортната си част от детско-юношеската школа. И добави, че сините търсят своя Алекс Фъргюсън, който да е треньор за десет години.Русев останал изненадан от напускането на Люпко Петрович. "По начина, по който бе направено, се целеше да се навреди на клуба. Вратите на "Левски" винаги са отворени за Станимир Стоилов. В момента той има договор за още една година с друг клуб и преди всичко трябва да има коректно отношение към сегашните си работодатели."


description: Говоренето ще бъде щедро доминирано от войнствено-окопна патриотична реторика от типа на вече прозвучалата забележителна фраза: "Нямаме право да отстъпим, защото зад нас е България!" (в оригинала, както е известно, става дума за Москва).

title: Ето какво ни очаква до 6 ноември

maintext: С толкова много кандидати от целия политически спектър (леви, десни, центристи, националисти и такива, които не могат да бъдат определени, без да се използва някоя малко или повече обидна дума) предстои да се наслушаме на какво ли не. Включително (а може би предимно) на откровени глупости, лъжи, измислици и най-вече - красиво звучащи, но нищо не значещи общи фрази. Като например: "Той мисли държавнически и ако бъде избран, ще защитава интересите на страната и народа!".Тъй като тенденциите в предизборното говорене се очертават отдавна, без особен риск за грешка могат да се предвидят двете основни теми или групи от теми в тази предизборна кампания. По едната ще говорят (почти) всички и по много, по-другата - малцина или направо никой. Може да се прогнозира също така от кой основен "лагер" ще е победителят, като разделителната линия между "лагерите" не минава по оста ляво-дясно.Първата тема ще е националната сигурност, разбирана единствено като идващи отвън страшни заплахи, като надигаща се буря, която може всеки момент да ни отнесе от географската карта. Любопитен съпътстващ детайл е изобилието от генерали, номинирани за президент или вицепрезидент. Говоренето пък ще бъде щедро доминирано от войнствено-окопна патриотична реторика от типа на вече прозвучалата забележителна фраза: "Нямаме право да отстъпим, защото зад нас е България!" (в оригинала, както е известно, става дума за Москва).Централен мотив, естествено, ще бъдат бежанците. При това далеч не само за националистите, предупреждаващи непрекъснато за "нашествието" на "пълчища", които "ще ни превърнат в един голям бежански лагер, в една буферна зона, населена от стотици хиляди имигранти". Сюжетът ще е централен и за повечето от т.нар. основни политически сили. Стремящата се към властта опозиция усилено ще набляга на темата, за да обвинява управляващите, че "залагат етническа промяна" и че са "безсилни да се справят с проблема", което вече ги прави "опасни" за страната.Управляващите пък, обратно, ще апелират за приемственост и стабилност, като усилено ще доказват колко "смутни" са времената и ще предупреждават как може "да се случи нещо ужасно", като например "200-300 хиляди души да дойдат (едновременно) на оградата с Турция".Като допълнителни нюанси по темата ще се наслушаме на формулировки за България като "жертва на безотговорната европейска политика", за "провалите" на либералната демокрация и за необходимостта от "балансирана" външна политика (разбирай - по-благосклонна към Русия). Ще има вероятно още съпътстващи мероприятия от типа на "спонтанни" протести пред някой бежански център и някоя и друга разбита/поставена паметна плоча. И още много шум по добре дошлата за предизборната мобилизация "драма" с Ирина Бокова: "антинационална дипломация", "национален нихилизъм", "национално предателство"...Някой може да каже, че така политиците отговарят на "народните тежнения" - имайки предвид социологическо проучване от миналия месец, което показа, че главен източник на напрежение в обществото (за 65-70 на сто от анкетираните) са бежанците и тероризмът и че за разлика от предишни президентски избори тревожността от външнополитическата среда значително надхвърля опасенията, свързани с вътрешнополитическите проблеми. В действителност обаче политиците не толкова следват тези настроения, колкото сами ги създават. Може би точно такава е и целта - страхът от външните заплахи да измества вътрешните проблеми.Да, заобикалящата ни среда наистина е тревожна. Но катастрофичните прогнози изглеждат силно преувеличени. Особено ако ситуацията в България, където огромна част от населението е виждало бежанци само по телевизията, бъде сравнена с положението в страни като Италия или Гърция.Във всеки случай степента на външните рискове за една държава се измерва и с нейната вътрешна сила да ги посрещне. А националната сигурност далеч не се изчерпва с телени огради, високопроходими машини, полицаи и военни по границата. По тази тема обаче ще говорят само малцина (или почти никой) от участниците в предизборната кампания.От повечето кандидати няма да чуете нищо за съмнителното върховенство на закона и за подменената и провалена съдебна реформа (за тези кандидати думите прокурор и прокуратура са просто забранени). За системно безнаказаната корупция (малцина ще отворят дума за КТБ и "Белене" например). За завладените от частни интереси институции и за това как те могат да бъдат освободени и накарани да работят в интерес на цялото общество.Всички, естествено, ще плачат заради бедността и липсата на социална справедливост. Но почти никой няма да споменава истинската причина за тях - вечно буксуващите или липсващи реформи. Например в образованието, което произвежда неграмотност, безработица, маргинализация, обрича цели общности и поколения на мизерия, социално изключване и гетоизация и по този начин ликвидира възможностите на цялото общество за по-бързо стопанско развитие и по-високо благосъстояние.Разбира се, сред кандидатите, впускащи се в започващата предизборна кампания, има и такива, които не се вписват в този контекст. Които няма да говорят (или поне не само) празни приказки. Които оценяват реално външните рискове, но не премълчават вътрешните проблеми на българската държавност и демокрация. Които не очакват да печелят гласове чрез раздухване на въображаеми страхове.Тези кандидати обаче са незначително малцинство. И победителят в изборите със сигурност няма да е от техния "лагер".Тъй че, да ви е честита новата предизборна кампания! А съвсем скоро - и новият президент.


title: Кличко се контузи, мачът с Джошуа няма да е тази година

maintext:
Двубоят бе планиран за началото на декември
Дългоочакваният мач между Владимир Кличко и Антъни Джошуа за пояса на IBF в тежката категория няма да се състои поне до края на 2016 г.До момента за евентуална дата на сблъсъка се обсъждаше 10 декември, но травма на украинеца елиминира тази възможност. Все пак оставал открит въпроса за мач помежду им през първата половина на 2017 г.По информация на ESPN Кличко е контузил прасеца си по време на тренировка и ще се възстановява поне за месец. Така окончателно беше сложена точка на сагата около евентуалния мач с Джошуа.Преговорите вървяха трудно, тъй като Кличко не искаше да се боксира само за един от поясите. Той настояваше да бъде заложена и титлата във версия WBA, която в момента е вакантна, но от асоциацията бавеха решението си, което в крайна сметка бе изпреварено от новината за контузията на Кличко.


description: Акция за измерване на вредните емисии от изгорели газове на автомобилите започва от утре (7 октомври 2016 г., 10 ч.) в София. Неизправните превозни средства ще бъдат спирани от движение. Акциите за измерване на отработени газове ще продължават регулярно през годината.

title: От утре КАТ-София ще спира коли, замърсяващи въздуха над нормите

maintext:
Фотограф: Надежда Чипева
и
Акция за измерване на вредните емисии от изгорели газове на автомобилите започва от утре (7 октомври 2016 г., 10 ч.) в София, информират организаторите. Инициативата е част от активностите на асоциация "Диабет тип 2" и Коалиция за климата-България.В нея ще се включат екипи на "Пътна полиция"- СДВР и изпълнителна агенция "Автомобилна администрация". Те ще стоят на входа и изхода от град София при бул. "Ботевградско шосе"чрез газ-анализатори ще измерват емисиите, отработени газове на движещите се коли.Неизправните превозни средства ще бъдат спирани от движение. Акциите за измерване на отработени газове ще продължават регулярно през годината.Гражданите ще получават информационни материали за различните източници на замърсяване и вредата, която нанасят на здравето ни.Целта на акцията е да се насочи общественото внимание към проблема със замърсяването на въздуха с вредни емисии от транспорта в столицата. Тези емисии са една от основните причини за високите нива на замърсяване на въздуха в градовете. Идеята на организаторите на акцията е да подтикне отговорните институции да започнат реални действия за решаването на проблема.Наскоро Световната здравна организация за първи път даде данни за смъртността заради замърсяване с фини прахови частици по държави . Въздухът в страната ни е опасен за здравето на хората. София е на първо място в класацията на Европейската агенция по околна среда за най-замърсена столица в Европа. Броят на преждевременните смъртни случаи в България поради високите нива на замърсяване, варира между 14 000 и 18 000 души годишно. В тази цифра не се включват тежките белодробни заболявания, болестите на сърдечно-съдовата система, на мозъка и на репродуктивната система, които са в резултат или се обострят от качеството на въздуха, който дишаме.


title: Само общините ще могат да получават държавна собственост безвъзмездно

maintext:
На днешното си заседание министрите одобриха и промени в Тарифата за таксите към закона, с която скъсяват сроковете за издаване на различни видове удостоверения. Обикновената поръчка ще се прави за 7, вместо за 14 работни дни, а срокът за предоставяне на бърза услуга ще бъде 3 дни, вместо 7 работни дни, и се премахва експресната услуга. Фотограф: Анелия Николова
Само общини да могат да придобиват безвъзмездно право на собственост върху имоти - частна държавна
собственост. Това ограничение предлага правителството в одобрен днес законопроект за изменение на Закона за държавната собственост.
Безвъзмездното прехвърляне на собствеността в полза на общините ще може става само ако имотът ще послужи за изпълнение на техните функции или за трайно задоволяване на обществени потребности от местно значение.
Предвижда се въвеждането на забрана общините да продават, заменят, даряват, внасят като непарична вноска в капитала на търговски дружества придобитите имоти или да учредяват право на строеж или право на ползване
върху тях. Забраната няма да важи обаче за случаите, свързани с изграждането на обекти, необходими за обществени потребности от местно значение, както и в случаите на приоритетни инвестиционни проекти, сертифицирани като клас А или Б.


description: Бившият ректор на Медицинския университет в София проф. Ваньо Митев е с наложена мярка за неотклонение - гаранция от 20 хил. лв.

title: Бившият ректор на Медицинския университет е обвиняем за неизгодни сделки за 270 хил. лв.

maintext:
В дясно: бившият ректор на МУ-София проф. Ваньо Митев
Фотограф: Анелия Николова
проф. Генчо Начев -
Прокуратурата повдигна обвинение на бившия ректор на Медицинския университет в София проф. Ваньо Митев заради сключени пет неизгодни сделки. Той е привлечен като обвиняем за това, че като длъжностно лице е сключил неизгодните договори, с които е причинил вреди за университета в размер на 276 908 лв., съобщи пресцентърът на прокуратурата. Митев е с наложена мярка за неотклонение - гаранция от 20 хил. лв.Според разследващите на 30 юли 2014 г. Митев съзнателно е сключил неизгодна сделка - договор за доставка на автомобил с висока проходимост. Договорът е подписан между Медицинския университет като възложител, и "Мото-пфое" ЕООД - изпълнител. Предметът на сделката е кола, марка "Land Rover", модел "Range rover sport HSE DYNAMIC". От нея е "произлязла значителна вреда в размер на 117 108 лв. за учреждението, което Митев представлява", аргументира се прокуратурата.Друг договор, заради който Митев е привлечен като обвиняем е от 29 септември 2014 г., когато отново съзнателно е сключил неизгодна сделка за правна помощ с адвокатите Евелина Стоева – Димитрова и Иван Арнаудов. От това е произлязла значителна вреда в размер на 58 800 лв. за учреждението, твърди прокуратурата.Третият договор е от 22 април 2015 г., когато Митев е сключил сделка за научноизследователско проучване и консултации на нормативните основания за създаване устройство и управление на научноизследователските и образователни организации в България. Изпълнител на договора е адвокат Евелина Стоева – Димитрова, а от това е произлязла значителна вреда в размер на 14 хил. лв. за университета.Освен това на 28 април 2015 г. Митев съзнателно е сключил неизгодна сделка за проектна услуга по изработването на нов устройствен план с адвокат Евелина Стоева – Димитрова. Според разследващите от сделката е произлязла значителна вреда в размер на 14 хил. лв. за учреждението.Петият договор, за който на Митев днес бе повдигнато обвинение от прокуратурата е от 27 октомври 2015 г. – той отново е за правна помощ, с адвокат Пламена Димитрова Пенова и от това е произлязла значителна вреда в размер на 10 200 лв. за университета. В края на септември прокуратурата започна разследване срещу Митев след извършен одит от Министерството на образованието и науката за дейността на университета. Повече за изводите на проверката четете тук . Досъдебното производство срещу Митев започна след сигнал на министъра на образованието Меглена Кунева.Междувременно вчера ректорът на Медицинския университет проф. Вихра Миланова е получила заповед, с която се прекратяват пълномощията й като ректор. Тя е подписана отдиректора на болница "Св. Екатерина" и председател на общото събрание със спорна легитимност, при което беше отзована Миланова и назначен нов ректор - бившият директор на "Майчин дом" проф. Виктор Златков.Проф. Вихра Миланова е атакувала решението на общото събрание в съда и докато той не се произнесе заповедта не може да влезе в сила , убедена е тя.


title: Изпитание на волята и физиката... започва Балканският 1000-километров ултрамаратон

maintext:
[1000Balkan.com]
започва за пети път. Днес участниците в предизвикателството стартират от Букурещ.
Те ще преминат през София на 1 ноември и след това ще се завърнат в румънската столица на 8 ноември за финала.
Ултрамаратонът съчетава
640 км с колело (4 дни средно х 160 км) и
420 км бягане (7 дни средно х 60 км). При записването всеки участник заяви как ще се включи, като сред вариантите бяха
Ultra Bikeman (за частта с колелото), Ultra Runner (за бягането) и Bikeman/Runner за ден във всеки етап.
[1000Balkan.com]
Организаторите изтъкват, че събитието няма състезателен характер, но изисква добра подготовка.
И тази година в основата е благотворителният проект. Всеки състезател посочва някоя от каузите, за която опитва да събере възможно най-много средства.
За четирите предишни години са събрани общо над 140 000 евро за каузи в България и Румъния.
Балканският 1000-километров ултрамаратон


description: Разследването е водено от Военната окръжна прокуратура, която е внесла обвинителен акт във Военния съд в Сливен, тъй като единият от участниците в престъпното сдружение е бивш военен.

title: Бивш военнослужещ отива на съд заради участие в група за кражба на коли

maintext:
Фотограф: Надежда Чипева
Четирима души, сред които и бивш военен, се изправят пред съда по обвинение за участие в организирана престъпна група с цел кражба на луксозни коли. Разследването е водено от Военната окръжна прокуратура, която е внесла обвинителен акт във Военния съд в Сливен, съобщи пресцентърът на държавното обвинение.Според разследващите те са извършвали кражбите в областите Варна и Бургас, като за по-малко от година са откраднали 19 автомобила на стойност над 300 хил. лв.Като ръководител на групата е посочен Искрен Маринов, а участниците са бивш старшина първа степен от запаса Цветелин Танчев, Борислав Вълчев и Ивайло Стоименов. Обвиненията им са за участие в престъпна група и множество кражби на леки автомобили.Маринов ръководел и контролирал дейността на другите участници в престъпното сдружение, разпределял задълженията им и създавал организация всеки от членовете да осъществява определена дейност, като всички получавали материални облаги и неправомерни доходи от продажбата на колите или техни части, посочва прокуратурата. Това показвало, че престъпната група е създадена с користна цел. От съобщението на държавното обвинение се разбира още, че ръководителят на групата лично крадял автомобилите.Освен това той държал връзка с ключари със съответните познания или търговци в тази област за набавяне на технически средства - пластини с нарези за отключване на автомобилни патрони, декодери, интерфейси, скенери, чипове, заготовки, тирбушони и технически средства, служещи за нерегламентираното отваряне на МПС и намирал помещения за укриване на отнетите автомобили. Той заплащал наем за тези инструменти.Ръководителят на групата е контролирал придвижването на откраднатите коли и разкомплектоването им, като е давал указания на другите участници кои автомобили да бъдат частично или изцяло разглобени. Заплащал на всеки за дейността и труда, който е положил. Давал указания за подправянето на идентификационните номера на автомобилите. Контролирал и събирал парите от продажбите.Цветелин Танчев по указания на ръководителя на групата имал задължението да демонтира части и агрегати на колите, за да бъдат подправени идентификационните им номера с цел продажба. Тази дейност той осъществявал в гараж във вилна зона "Горна трака" край град Варна, посочва прокуратурата. Той давал парите за наем за наетите от Маринов помещения, където били разкомплектовани откраднатите коли.Задължението на Ивайло Стоименов било по създаване на условия за укриването на колите, които Маринов крадял. Стоименов ги придвижвал до гараж по указания на ръководителя на групата, за да бъдат разкомплектовани или подправени идентификационните им номера. Той също давал пари на наемодателите за наетите от Маринов помещения, където били складирани откраднатите автомобили и техни части. Пренасял и автомобилни части от колите до склад в местност "Св. Никола 1" край Варна.Борислав Вълчев създавал условия за укриването на частите на колите. В личната си кола той натоварвал демонтираните части и ги премествал от един гараж в друг, където били складирани и след това продавани. По указания на ръководителя на групата придвижвал откраднатите от Маринов автомобили до гараж в местност "Голяма могила" във вилна зона "Горна трака", край Варна.Обвиняемите са задържани на 19 май 2015 г. при специализирана операция на Военната полиция във Варна. При разследването са разпитани 58 свидетели и са изготвени 18 експертизи.Откраднатите автомобили и вещи са на стойност 302 084,43 лв., като част от тях са възстановени на собствениците им.


description: "сега редица политици възприемат България, като нещо по средата между ЕС и Източните империи. Не сме това. Мислите за предоговаряне на позицията ни в ЕС и НАТО са мухи, които се въртят в главите на неизлекувани комунисти", каза Трайков.

title: България трябва да използва силата на съюзниците си в ЕС и НАТО, за да постига своите цели, смята Трайков

maintext:
Фотограф: Цветелина Белутова
"Винаги трябва да разсъждаваме през призмата на нашия интерес, да използваме силата на съюзниците си в ЕС и НАТО, за да постигнем своите цели, а не обратното", така кандидатът за президент на Реформаторския блок Трайчо Трайков описа по БНТ външната политика, която трябва да води страната. Според него, сега редица политици възприемат България, "като нещо по средата между ЕС и Източните империи". "Не сме това. Мислите за предоговаряне на позицията ни в ЕС и НАТО са мухи, които се въртят в главите на неизлекувани комунисти", каза Трайков.Той добави, че като президент ще държи на върховенството на закона и радикална съдебна реформа. Кандидатът за президент смята, че България трябва да утвърди ролята си като член на ЕС, да участва в изработването на правилата и да получава подкрепа от своите съюзници.В отговор на въпрос, Трайков каза, че на евентуален балотаж би разчитал на хората, на които им омръзнало да няма справедливост, на истинските патриоти и родолюбците, а не на "филите" на други държави.Трайчо Трайков се съгласи, че президентът няма оперативни лостове, в която и да е област, но може да се намеси в моменти на криза и като връща калпави и несправедливи закони. "Трудно ми е да си представя, че ако президентът намери национална кауза и я защитава, гласът му няма да бъде чут", допълни той.Според Трайков санкциите срещу Русия трябва да останат, докато страната не промени поведението си. В отговор на въпрос, той каза, че би било чудесно да паднат визите за турски граждани за ЕС, но сме далеч от този момент, "защото Турция трябва да изпълни много неща".Трайков изрази мнение, че би било добре България сама да финансира сигурността си, но тъй като това за момента не е възможно, понякога ще се налага да се ползват за охрана на небето чужди самолети. Според Трайков няма нищо нередно в това под българско командване да се използваме солидарността на нашите съюзници.


description: Турция е уволнила стотици свои висши военни - представители в НАТО както в Европа, така и в САЩ, след неуспешния опит за преврат от 15 юли, показват документи, до които агенция "Ройтерс" е получила достъп. Това означава, че последвалата чистка е засегнала някои от най-добре подготвените кадри в армията.

title: След метежа Турция е започнала чистка и сред служителите си в НАТО

maintext:
Турция е и сред страните с най-голям принос в изпращането на военен персонал за обучение на местната армия в Адфганистан по програма на НАТО. Тя е страната с най-голяма армия в Алианса след Съединените щати.
Източниците на "Ройтерс" смятат, че причината за чистката в НАТО са подозрения за връзки на персонала с Фетхуллах Гюлен.
Турция е уволнила стотици свои висши военни - представители в НАТО както в Европа, така и в САЩ, след неуспешния опит за преврат от 15 юли , показват документи, до които агенция "Ройтерс" е получила достъп. Това означава, че последвалата чистка е засегнала някои от най-добре подготвените кадри в армията.Според класифицирано военно комюнике, до което "Ройтерс" се е добрала, на 27 септември Анкара е наредила на 149 военни, разположени в щабовете на НАТО в Германия, Холандия, Белгия и Великобритания, да се върнат в Турция в срок от 3 дни.При завръщането им повечето от тях са били освободени от служба, арестувани и вкарани в затвора – поне според турски представител в НАТО и два имейла на засегнати военни, изпратени до колегите им в алианса преди принудителното им заминаване.В едно от тези писма се говори за "лов на вещици" сред висшите военни, служещи в чужбина.Данните на "Ройтерс" показват, че общо 400 такива кадри вече са били уволнени. Въпреки че това е незначителна част от над 100 000 представители на армията, образованието, правосъдната система и полицията, които загубиха работата си заради подозрения, че са част от организацията на Фетхуллах Гюлен , решението да се освободят един от най-квалифицираните военни служители от елитни международни организации показва дълбочината на чистката, подета от президента Реджеп Тайип Ердоган.Според турски служители мащабните уволнения, които се радват на голяма подкрепа вътре в страната, са оправдани заради действията на военните, опитали на 15 юли да свалят правителството насилствено. Тези събития доведоха до смъртта на повече от 240 души, повечето от които – мирно население.Но уволненията в НАТО повдигат въпроси за стратегията на Турция след проваления опит за преврат, тъй като напоследък изглежда, че Ердоган търси все по-близки връзки с най-големия опонент на Алианса от студената война – Русия.Анкара е важен съюзник за Запада в битката срещу "Ислямска държава" и в овладяването на мигрантския поток. Турция е и сред страните с най-голям принос в изпращането на военен персонал за обучение на местната армия в Афганистан по програма на НАТО. Тя е страната с най-голяма армия в алианса след Съединените щати.Според информация на "Ройтерс" от 50-членния военен персонал на Турция в централата на алианса в Брюксел в момента са останали само 9 служители. Представителите на страната не са присъствали на последните срещи в щаба. "Турция не е на масата", обяснява източник на агенцията.Постоянният представител на страната в НАТО е отказал коментар.Колеги на отзованите и уволнени служители смятат, че причината за съдбата им са подозренията на Анкара, че те може да са били част от военната фракция, стояща зад събитията от 15 юли. Те обаче отричат да имат нещо общо и посочват, че по време на опита за пуч са били в чужбина и нямат причина да предприемат подривни действия спрямо правителството.Някои от уволнените не са се върнали в Турция поради страх от съдебно преследване. Затова документите им са обявени за невалидни, а достъпът им до банковите сметки е блокиран. На техните близки, останали в Турция, е забранено да напускат страната, а някои са вкарани в ареста. Това се разбира от два прощални имейла, видени от "Ройтерс"."Те ми отнеха всичко, дори и семейството ми", казва учил в САЩ турски военен авиационен инструктор, който е бил изпратен в Брюксел за 3-годишен мандат, но е уволнен през август. Сега той е поискал политическо убежище в Белгия. "Не съм уведомен за това срещу мен да са повдигнати обвинения", допълва служителят.Ердоган обвинява проповедника Фетхуллах Гюлен, който живее в изгнание в САЩ от 1999 г., че неговата организация, известна като ФЕТО, е организирала преврата. Анкара смята, че негови поддръжници са се внедрявали в армията и държавните учреждения в продължение на десетилетия в опит да завземат властта.Но според освободените от НАТО атаката срещу тях е поради факта, че те са получили образованието си в Европа и САЩ и са по-западно настроени. Според тях това не се връзва във визията на Ердоган за една по-ислямска Турция , вдъхновена от Османската империя.


title: Парламентът ще заседава извънредно утре

maintext:
Фотограф: Юлия Лазарова
Парламентът ще заседава извънредно утре - 14 октомври, след като вчера депутатите изненадващо се саморазпуснаха предизборно до 9 ноември . Заседанието е свикано от Димитър Главчев, изпълняващ длъжността председател на парламента на мястото на Цецка Цачева, която е кандидат-президент на ГЕРБ.За извънредното свикване бяха събрани 51 подписа от БСП и ДПС в сряда В дневния ред на утрешното заседание е отмяната на извънредната почивка, споразумението за икономическо и търговско споразумение между Канада и ЕС и парламентарен контрол.Ако депутатите от ГЕРБ и останалите партии, подкрепящи правителството, не са в пленарната зала, пак няма да се събере достатъчен кворум за провеждане на заседанието. От опозицията планират при такъв случай отново да съберат подписи за извънредно заседание.


description: Двама мъже са задържани на граничния пункт Капитан Петко войвода. Предстои да им бъдат повдигнати обвинения.

title: Българи са задържани след опит да внесат 11 кг хероин от Гърция

maintext:
Снимката е архивна
[МВР]
Двама български граждани са задържани при опит да внесат близо 11 кг хероин от Гърция в България. Наркотикът е бил открит на граничния пункт Капитан Петко войвода, при проверка на лек автомобил "Опел" с българска регистрация, съобщи Апелативната прокуратура – Пловдив.Наркотикът е оценен на стойност над 400 хил. лева. Той е бил разпределен в 20 пакета, укрити в праговете на автомобила.Шофьорът на колата е 26-годишен мъж с инициали М. М. Предполагаемият трафикант е бил следван от друг лек автомобил, шофиран от мъж на 26 г. с инициали М. Р. Той също е бил задържан, след като при него са открити лични документи на първия заподозрян.Двамата ще бъдат обвинени като съучастници в контрабанда на високорискови упойващи вещества в особено големи размери. Те ще бъдат задържани за с прокурорско постановление за до 72 часа, като предстои Окръжната прокуратура - Хасково, да внесе в съда искания за одобрение на претърсвания и изземвания.


title: Ако празникът е в неделя, понеделникът ще е почивен ден, сливането и отработването отпадат

maintext:
Зорница Русинова
Фотограф: Юлия Лазарова
ай-много празници и дълги отпуски, а спорът е несъществен.
Според Кодекса на труда официални празници са 1 януари - Нова година, 3 март - Ден на Освобождението на България от османско иго, 1 май - Ден на труда и на международната работническа солидарност, 6 май - Гергьовден, Ден на храбростта и Българската армия, 24 май - Ден на българската просвета и култура и на славянската писменост, 6 септември - Ден на Съединението, 22 септември - Ден на Независимостта на България,
1 ноември - Ден на народните будители - неприсъствен за всички учебни заведения, 24 декември - Бъдни вечер, 25 и 26 декември - Рождество Христово, Велики петък, Велика събота и Великден - неделя и понеделник, които в съответната година са определени за празнуването му.
Друга разпоредба позволява на Министерския съвет да обявява и други дни еднократно за национални официални празници, както и дни за честване на определени професии, дни за оказване на признателност, и да размества почивните дни през годината. В тези случаи продължителността на работната седмица не може да бъде по-голяма от 48 часа, а продължителността на седмичната почивка - по-малка от 24 часа.
Правителството вече няма да пренарежда работните дни, така че около празник да се събират повече дни почивка, които да се отработват в следващи съботи. За сметка на това, ако празникът се пада в събота или неделя, понеделникът също ще е почивен. Тази идея обяви пред медиите министърът на труда Зорница Русинова, цитирана от БНР."Примерно, шести май следващата година се пада в събота, почивен ден ще е понеделникът, така че няма да има официални празници, които да бъдат загубвани от хората като официални празници и да бъдат компенсирани със сливане пък на други, които се падат в четвъртък или във вторник", даде пример Русинова. Ако официалният празник се пада във вторник например, почивен ще е само вторникът, а ако някой иска по-дълга почивка, ще се наложи да си вземе отпуска, допълни тя.Русинова ще предложи промяната в Кодекса на труда след настояване на бизнес организациите. Според тяхно становище от дългите празници само за тази година загубите на икономиката са около 300-400 млн. лв. Например, през май е имало 18 работни и 13 почивни дни. През септември национално представителните работодателски организации изпратиха писмо до парламента с искане за отмяна на сливането на почивни дни и отработването им впоследствие. В писмото си те изтъкват, че досегашният начин на празнуване се отразява добре на туризма, транспортните фирми и търговията, докато производственият сектор е ощетен.Проблем според работодателите е и това, че докато България празнува, "в чужбина се работи на пълни обороти". По техни данни страната е сред страните от ЕС с най-много национални празници, обявени за почивни дни, а отработването им в събота е неефективно.Според синдикатите обаче България не е страната с н


title: Последни фото истории

maintext: "Stalker LARP" се провежда ежегодно от 2009-а насам. Историята всяка година има връзка с предишните игри, както и отборите, които в играта се наричат фракции, продължават различни мисии от предишните издания. Тази година в развалините на бившите казарми се появяват футуристично облечени персонажи, които са се завърнали от бъдещето, за да предотвратят грешки, направени в миналото. На снимката изследователите се натъкват на своите съюзници от бъдещето. Заедно те продължават да изследват Зоната.Един от "изследователите" ми казва: "Ние, изследователите, които рискуваме живота си, за да съберем артефакти от "Зоната", ние сме в истинска служба на човечеството, а онези командоси - те работят само за нашивки и чин".Фотограф:


title: Галъп: При балотаж ген. Радев печели срещу Цачева (графика)

maintext:
Цецка Цачева и Румен Радев
Според него при втори тур Радев ще спечели 29.6% от гласовете срещу 26.4 на сто за Цецка Цачева. 22.8% от запитаните са посочили "не знам/колебая се/без отговор", а 21.2 на сто са посочили, че няма да гласуват.
"Хипотетичен втори тур между Цецка Цачева и Румен Радев е с непредсказуем финал и е трудно да се предвиди победител към настоящия момент
–
разликата
е минимална", посочват социолозите. Те отчитат, че на този етап е трудно предвидимо как ще агитират партиите за балотажа, какво ще направи ДПС и т.н.
Според изследването, ако първият тур на изборите беше сега, за
а второ място щеше да бъде Румен Радев с 15.1% от всички, имащи право на глас.
Следва Красимир Каракачанов със 7.2 на сто, като социолозите отбелязват, че е трудно да се предвиди дали и какъв електорален "бонус" ще донесе обединението на трите субекта НФСБ, "Атака" и ВМРО.
С близки стойности от около 5% е заявената подкрепа за Трайчо Трайков, Ивайло Калфин и Веселин Марешки, а Татяна Дончева показва подкрепа от 2.7% на база всички, имащи право на глас. "Засега Пламен Орешарски не показва осезаеми резултати. Това обаче може да се промени, ако ДПС застане зад него. Тогава подредбата на кандидатите би могла да се промени", се казва в изследването.
Според "Галъп" поведението на ДПС ще бъде от
Отбелязва се също, че предстои също да се установи дали и доколко появата на кандидатурата на Цецка Цачева ще мобилизира допълнително привърженици на ген. Румен Радев или Трайчо Трайков.
Ако след президентските избори на 6 ноември се стигне до балотаж между Цецка Цачева и ген. Румен Радев, кандидатът на БСП ще спечели. Това показва изследване на електоралните нагласи, проведено от "Галъп интернешънъл" от 4 до 12 октомври сред 998 души чрез преки полустандартизирани интервюта "лице в лице".Цецка Цачева щяха да гласуват 19.2%, а нрешаващо значение. "Гласовете, които движението би следвало да може да мобилизира, са около 6% от всички имащи право на глас".


description: Италианецът беше назначен за селекционер на китайския национален отбор по футбол.

title: Китай направи Марчело Липи най-скъпоплатения треньор в света

maintext:
Липи поема Китай срещу 20 млн. евро на година
Марчело Липи беше назначен за селекционер на китайския национален отбор по футбол.Според "Скай спортс" Липи ще получава годишна заплата от 20 милиона евро, което ще го направи най-скъпоплатения треньор в света.68-годишният италианец не е водил отбор от 2014 г., когато напусна "Гуанджоу евъргранде" след три поредни титли на Китай.Той реши да се върне начело на най-силния китайски отбор от следващата година и дори подписа предварителен договор на 1 август тази, но тази сутрин контрактът беше прекратен по взаимно съгласие.Липи ще води национален отбор за трети път след двата периода с Италия - между 2004 и 2006 г. и между 2008 и 2010 г. При първия той успя да спечели световната титла със "скуадра адзура".Италианецът поема Китай в момент, в който отборът има минимални шансове да се класира за световното първенство в Русия през 2018 г.Китайците са последни в група А с една точка от четири мача. Преди последните шест кръга те изостават с осем точки от второто място, което осигурява директно класиране за Русия, и на шест от третото, което гарантира участие на бараж.


title: Рекордните 23 кандидати ще се борят за президент (обновена)

maintext:
1
2 Партия ГЕРБ обяви кандидат президентската си двойка Цецка Цачева, Пламен Манушев
Фотограф: Юлия Лазарова 1
2 Кандидатът за президент на Реформаторския блок Трайчо Трайков и кандидата за вицепрезидент - ген. Съби Събев.
Фотограф: Цветелина Белутова
Кандидатпрезидентската двойка Румен Радев и Илиана Йотова.
Фотограф: Анелия Николова
Татяна Дончева и Минчо Спасов
Фотограф: Георги Кожухаров
Кандидат-президентите за изборите на 6 ноември са 23. Това е рекорд в историята на България, тъй като на изборите през 2011 г. претендентите бяха 18.Срокът за регистрацията изтече във вторник в 17:00 часа, като последен се регистрира. Преди него документите си подадоха бизнесменъти бившия премиерВъв вторник се регистрираха седем кандидати и така бройката на кандидатите стана 24, но до този момент от ЦИК още не са оповестили пълния списък.След тегленето на жребия за бюлетините във сряда сутринта стана ясно, че кандидат-президентите в крайна сметка ще са 23, тъй като ЦИК е отказала регистрацията на композитора Митко Димитров, защото не е представил списък с необходимите над 2500 подписа.Kандидатпрезидентската двойка на Реформаторския блок eи Съби Събев.Вчера документите си подаде двойката на ГЕРБ-и Пламен Манушев.Бившият командир на ВВСв двойка с евродепутата Илияна Йотова са издигнати от инициативен комитет, зад който стои БСП.НФСБ, АТАКА и ВМРО се обединиха зад кандидатурата нав двойка с Явор Нотев.Останалите кандидати са бизнесменътс подгласник Петър Петров. Кандидатите на "Българска демократична общност" саи Андрей Андреев. На "БАЛКАНСКА ДЕМОКРАТИЧНА ЛИГА" -и Момчил Добрев., по известен като Митьо Пищова, е кандидат от "БЪЛГАРСКО НАЦИОНАЛНО ОБЕДИНЕНИЕ" в двойка с Димитър Радослав Петров, познат като Радо Шишарката.пак е кандидат за президент с кандидат за вицепрезидент Кольо Парамов.Бившата депутатка от БСПще се бори от името на коалиция "ПП Движение 21 – ПП НДСВ" с подгласник ексдепутатът от НДСВ Минчо Спасов., който удари Волен Сидеров пред НАТФИЗ, е с кандидат за вицепрезидент Георги Неделчев. Икономистъте в двойка с адвокат Веска Волева.Независимият депутате издигнат от собствената си партия "ДВИЖЕНИЕ ЗА РАДИКАЛНА ПРОМЯНА БЪЛГАРСКАТА ПРОЛЕТ" с подгласник Биляна Велева – Грънчарова.също прави опит да се върне в голямата политика и да стане президент с вицепрезидент Радослав Радославов от "БЪЛГАРСКА СОЦИАЛДЕМОКРАЦИЯ – ЕВРОЛЕВИЦА".Бившият съпартиец на Томов -ще се бори за президентството заедно с Любомир Халачев, като те са издигнати от АБВ и коалиция.Списъкът се допълва от неизвестните за обществотос подгласник Веселин Христов ив двойка с Габриел Герасимов.


title: Борисов нареди да се прекрати концесията за рудник "Бабино", ако не се изплатят заплатите

maintext:
Премиерът Бойко Борисов настоява пред концесионера "Въгледобив Бобов дол" ЕООД да изплати незабавно дължимите суми на миньорите и служителите от дружеството, осъществяващи добив от рудник "Бабино", съобщи правителствената пресслужба.
Ако компанията продължи да нарушава трудовото законодателство, премиерът възлага на министъра на енергетика Теменужка Петкова да започне процедура по прекратяване на концесионния договор за добив от участък "Бабино", сключен през 2007 г., поради неизпълнение на основни клаузи от него, свързани с осигуряването на безопасни и здравословни условия на труд, плащане на социални и здравни осигуровки, заплати.
Миньори протестират трети ден, включително и под земята, заради това, че не са им изплатени заплати и социални придобивки навреме, а освен това някои възнаграждения са били намалени.
Концесията се държи от
"Въгледобив Бобов дол" на Христо Ковачки. Всъщност дружеството заяви още в началото на седмицата, че планира масови съкращения на участъка и поиска сама да прекрати дейността. След началото на миньорския протест обаче оттегли заявлението си.
Към момента има 130 свободни работни места в бюрото по труда в Дупница и 100 свободни места в Кюстендил.
Семействата на работещите в рудник "Бабино" ще бъдат подпомогнати с еднократна помощ в размер на 325 лева.
Междувременно Окръжната прокуратура в Кюстендил се самосезира и възложи проверка във връзка със стачката.Проверката трябва да установи дали са изплатени работни заплати за положен от миньорите труд, обезщетения за прекратени трудови правоотношения, осигуряване на безплатна храна за работа при специфични условия на труд, както и дали са начислени и преведени дължимите осигурителни вноски по сключените трудови договори.Министерството на труда се ангажира да помогне на миньорите да си намерят работа, ако бъдат уволнени.


title: Ремонтът на бул. "Черни връх" от дрон 2

maintext:
1/5 снимки в галерията Един репортаж от 15.10.2016 на Дроньо 5.0., закупен със средства на 88 членове на форума SkyscraperCity от цял свят.
За сравнение, ето какво беше състоянието на обекта при предишния репортаж отпреди 2 седмици.
Разширението на бул. "Черни връх" е част от проекта за изграждане на кръстовище на 2 нива при Телевизионната кула, Семинарията и пробива ул. "Атанас Дуков" - "Сребърна". Участъкът до улици "Борис Руменов" и "Джон Атанасов" е готов. Все още се работи по останалата част на булеварда, посока околовръстния път. Целият обект се очаква да е завършен до края на годината.
Видео
Повече снимки и дискусии
На снимката:
Готовият участък от улици "Сребърна" и "Хенрик Ибсен" до улици "Борис Руменов" и "Джон Атанасов".
Фотограф: chevyvolt


title: При катастрофа на автобус в Калифорния загинаха 13 души

maintext:
Сблъсък между туристически автобус и камион близо до Палм Спрингс, в щата Калифорния причини смъртта на 13 души, а 31 са ранени, предаде "Ройтерс". Рейсът е пътувал към намиращия се на 160 км източно от мястото на инцидента Лос Анджелис.
Автобусът се е ударил в задната част на камиона и каросерията е била силно деформирана, поради което спасителните екипи много трудно успели да извадят пътниците. Шофьорът не е пострадал, посочва ДПА.
Екип на Националното управление за сигурност на транспорта е изпратен на място да разследва катастрофата. Ранените са приети в три местни болници.


description: По време на съдебното заседание близо 30 служители на граничния пункт "Капитан Андреево" се събраха на мълчалив протест в подкрепа на колегите си.

title: Съдът остави окончателно в ареста шестимата обвинени в корупция митничари

maintext:
Фотограф: Анелия Николова
Апелативният съд - Пловдив остави окончателно в ареста шестима от задържаните за корупция митничари и гранични полицаи - служители на ГКПП "Капитан Андреево", предаде агенция "Фокус".
В началото на месеца първоинстанционният Окръжен съд - Хасково остави шестимата в ареста , но те обжалваха определението на магистратите. С
дин от тях е с наложена мярка "домашен арест", а други двама – с "подписка".
Пред журналисти днес наблюдаващият делото прокурор Николай Божилов заяви, че предстоят още арести, тъй като двама митничарите от "Капитан Андреево" се укриват. Според него държавното обвинение разполага с различни доказателства – разпити на митнически служители и служители на ДАНС, показания на анонимен свидетел и белязани пари. По думите му анонимният свидетел е разказал, че при всяко преминаване през пункта е била искана "лепта". Той обаче уточни, че те не са действали като организирана престъпна група, а става дума за отделни техни деяния
.
По време на съдебното заседание близо 30 служители на граничния пункт се събраха на мълчалив протест в подкрепа на колегите си. Никой от тях обаче не пожела да говори пред журналистите.ъдът прецени, че има достатъчно основания за налагането на най-тежката мярка с мотива, че обвиняемите могат да повлияят на свидетели или да се укрият. Общо деветима души са обвиняеми, след като на 30 септември бяха арестувани при акция на "Вътрешна сигурност" на граничния пункт. Е


title: WADA призова спортистите да следят за достоверността на хакнатите данни

maintext: Световната антидопингова агенция (WADA) призова "засегнатите страни" да проверяват достоверността на данните, които се изнасят от хакнатите документи. Организацията посочва, че някои данни са променени от първоначалния им вид.Руските хакери от Fancy Bears започнаха "ударите" си с разкриването на спортисти, които са получили разрешение да използват забранени вещества по терапевтични причини. Първият списък беше изнесен на 13 септември, а след него се появиха още пет.В списъците се появиха на известни състезатели в различни спортове като сестрите Серена и Винъс Уилямс, Рафаел Надал, някои от звездите в колоезденето, както и медалисти от олимпийските игри в Рио де Жанейро.От WADA посочиха, че хакерите са пробили системата им (ADAMS) чрез акаунт, създадем за олимпийските игри това лято. "Към 5 октомври анализът е 90% завършен и не са открити доказателства за допълнителен пробив извън данните за Рио 2016", заявиха от агенцията."Трябва също да бъде отбелязано, че по време на разследването WADA видя, че не всички данни, изнесени от Fancy Bears отговарят на данните от ADAMS".